22/07/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Remisión de resolución

Resolución da Dirección Xeral de Industria, Enerxía e Minas pola que se autoriza administrativamente e se inclúe no réxime especial de produción de enerxía eléctrica unha instalación de coxeración de 495 kW de potencia eléctrica nominal que JEVASO, S. L. promove no concello de Arteixo (A Coruña) ANTECEDENTES DE FEITO Primeiro. Con data 18 de decembro de 2009, Maicol Provedo Rossiñol, en representación de JEVASO, S. L., presentou solicitude para obter autorización administrativa e recoñecemento de instalación acollida ao réxime especial de produción de enerxía eléctrica para unha instalación de coxeración de 495 kW de potencia eléctrica nominal que JEVASO, S. L. promove na avenida Embalse, 87 B, concello de Arteixo (A Coruña). Segundo. Con data 11 de febreiro de 2010 publicouse no Boletín Oficial da Provincia da Coruña n.º 28, e con data 12 de marzo de 2010 no Diario Oficial de Galicia, n.º 49 (e corrección de erros con data 6 de abril de 2010 no n.º 63), a solicitude de autorización administrativa indicada no antecedente de feito primeiro, sen que conste que se presentara alegación algunha. As características do anteproxecto que se somete a información pública son as seguintes: Solicitante: JEVASO, S. L. Domicilio Social: Av. Embalse, 87 B, Pol. Sabón, 15142 Arteixo (A Coruña) Denominación: instalación de coxeración Situación: Av. Embalse, 87 B, Pol. Sabón, 15142 Arteixo (A Coruña) Descricións técnicas: Planta de coxeración eléctrica constituída por: – Motor de combustión interna de 495 kW alimentado por gas natural – Alternador de 495 kW, 620 kVA e 0,4 kV de tensión de xeración – Centro de transformación de 630 kVA de 0,4/15 – Aparellaxe de protección, mando, sinalización e medida Terceiro. Con data 13 de maio de 2010, o Departamento Territorial da Consellería de Economía e Industria da Coruña emitiu informe favorable á solicitude presentada. Cuarto. Con datas 16 e 22 de xuño de 2010, JEVASO, S. L. presenta documentación complementaria necesaria para continuar ca tramitación do procedemento. FUNDAMENTOS DE DEREITO Primeiro. O artigo 28 da Lei 54/1997, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Segundo. O artigo 4.1 do Decreto 661/2007, do 25 de malo, polo que se regula a actividade de produción de enerxía eléctrica en réxime especial, establece que o recoñecemento da condición de instalación de produción acollida ao réxime especial de produción de enerxía eléctrica corresponde aos órganos das comunidades autónomas. Terceiro. A Dirección Xeral de Industria, Enerxía e Minas é competente para resolver este expediente con fundamento no Decreto 79/2009, do 19 de abril, polo que se establece a estrutura orgánica da Xunta de Galicia, no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, e no artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de industria, seguridade industrial, solo industrial, metroloxía, metais preciosos, enerxía e minas. Cuarto. Na tramitación tivéronse en conta as normas de procedemento contidas no Real Decreto 1955/2000, do 1 de decembro, no Real Decreto 661/2007, do 25 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co que antecede RESOLVO Primeiro. Autorizarlle administrativamente a JEVASO, S. L. a instalación de coxeración que promove no concello de Arteixo (A Coruña), segundo o anteproxecto “Instalación de cogeneración en JEVASO, S. L.”, redactado polos enxeñeiros industriais Alejandro Allegue Alvedro, colexiado n.º 871, e María Isabel Quintanilla Martínez, colexiada n.º 01660, e visado polo Ilustre Colexio Oficial de Enxeñeiros Industriais de Galicia - A Coruña o 17 de decembro de 2009 co número C0093745. Segundo. Recoñecerlle á instalación que por esta resolución se autoriza a condición de instalación acollida ao réxime especial de produción de enerxía eléctrica regulado polo Real Decreto 661/2007, do 25 de maio, e encadrala no subgrupo a.1.1 do artigo 2 do devandito Real Decreto. Todo isto de acordo coas seguintes condicións: Primeira. JEVASO, S. L. presentará ante o Departamento Territorial da Consellería de Economía e Industria da Coruña, no prazo de seis meses contados a partir do día seguinte ao da notificación da presente Resolución, o proxecto de execución da instalación autorizada. Segunda. Para introducir modificacións nas instalacións que afecten a datos básicos do anteproxecto será necesaria a previa autorización desta Dirección Xeral. Terceira. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Cuarta. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Quinta. Como requisito necesario para a aplicación do réxime especial á devandita instalación, o titular e/ou explotador deberá inscribila no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pala Orde da Consellaría de Industria e Comercio do 5 de xullo de 1995 (DOG do 14 de xullo), para o cal acreditará o cumprimento das condicións previstas no artigo 12 do Real Decreto 661/2007, do 25 de maio, e presentará a documentación que figure nas instrucións que dite esta dirección xeral en desenvolvemento da citada Orde. Contra esta resolución, que non é definitiva en vía administrativa, poderase interpoñer recurso de alzada perante o conselleiro de Economía e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común. Santiago de Compostela, 2 de xullo de 2010 O director xeral de Industria, Enerxía e Minas Ángel Bernardo Tahoces